wickkiey/tamil-wikipedia-chunked huggingface dataset:
# விரிஞ்சிபுரம் வழித்துணைநாதர் கோயில்

## ஹே சங்கரீ புராண வரலாறு

பண்டைக் காலத்தில் விரிஞ்சிபுரம் வழித்துணைநாதர் ஆலயமானது 'நைமி சாரண்யம்' என்றழைக்கப்பெற்ற முனிவர்|முனிவர்கள் கூடும் புண்ணியத்தலமாக விளங்கியது. சிவபெருமான் கௌரியிடம் கறுப்பு நிறமாய் இருப்பதால் 'ஹே சங்கரீ' என அழைக்க விளையாட்டாகக் கேட்டார் எனவும் இதனால் கோபமுற்ற கௌரி பாலாற்றின் வடகரையில் பொற்பங்காட்டினுள் ஜந்து வேள்விக் குண்டங்களை அமைத்து அதன் நடுவே ஒற்றைக்காலில் நின்று தவமிருந்தார் என்பது வரலாறாக கூறப்படுகின்றது. அத்தவத்தின்போது சிம்மகுளத்தில் நீராடி தனது கருமேனி நீங்கி பொன்மேனி கொண்ட மரகதவல்லியாக மார்க்கசகாயரின் இடப்பாகத்தில் இடம் கொண்டாள் என்பதும் வரலாறு.
# விரிஞ்சிபுரம் வழித்துணைநாதர் கோயில்

## சிவசர்மன் புராண வரலாறு

சிவபெருமானின் திருமுடையைக் காண பிரம்மனும் பாதத்தினைக் கண்டு வருவதாக திருமாலும் சென்ற வேளை நான்முகன் சிவனின் திருமுடியினைத் தொட்டதாகப் பொய் ஒன்றைக் கூறினார் அதற்குத் தண்டனையாக மனித உருவத்தினைப் பெற்று விரிஞ்சிபுரம் இறைவனைப் பூசை செய்து வந்த சிவநாதன் - நயனா, நந்தினி தம்பதியினருக்கு மகனாகப் பிறந்தார். சிவசர்மன் எனப்பெயரிடப்பட்ட அவர் தன் ஜந்தாம் வயதில் தந்தையினை இழந்தார், பூசை செய்யும் உரிமையினை உறவினர் பறித்துக்கொண்டனர். இதனால் கவலையுற்ற சிவசர்மனின் தாயார் சிவனிடம் மன்றாட சிவன் அவர் கனவில் தோன்றி திருக்கோயிலின் பிரம்ம தீர்த்தத்தில் மகனை நீராட்டிக் காத்திருக்கும் படியும் தாம் வழிகாட்டுவதாகவும் கூறினார் எனக் கருதப் படுகின்றது. கனவு கண்ட மறுநாள் கார்த்திகை ஞாயிற்றுக்கிழமை ஒரு முதியவர் உருவில் வந்த அம்பலவாணன் சிவசர்மனுக்குப் பூணூல் அணிவித்து, பிரம்ம, சிவதீட்சை அனைத்தும் செய்து மறைந்ததாகக் கூறப்படுகின்றது. இவ்வாறு சிவசர்மன் விரிஞ்சிபுரம் வழித்துணைநாதர் ஆலயத்தினை அடைந்து பூசைகள் செய்ய அதை ஏற்க சிவன் தலை சாய்த்ததாகக் கூற்றுக்கள் உளன குறிப்பிடத்தக்கது.
# விரிஞ்சிபுரம் வழித்துணைநாதர் கோயில்

## இறைவன், இறைவியர்

இக்கோயிலில் உள்ள இறைவன் மார்க்கபந்தீஸ்வரர் ஆவார். இறைவி மரகதாம்பிகை ஆவார். மூலவரின் மீது பங்குனி மாதத்தில் சூரியக் கதிர்கள் விழுகின்றன.  
- சிம்மக்குள நீராடல் - பிரம்மாவிற்குச் சாப விமோசனம் கிடைத்த கார்த்திகை மாதம் இறுதி ஞாயிறு மகளிர் ஈர ஆடையுடன் நீராடிப்பின் விரிஞ்சிபுரம் வழித்துணைநாதர் ஆலயத்தில் அமைந்துள்ள மகா மண்டபத்தில் உறங்குவர். அன்றிரவு உறங்குபவர்கள் கனவில் பூக்கள், பழங்கள், புத்தாடைகள் ஆகியவற்றினைத் தாங்கியபடி முதியவர் கனவில் காட்சி தந்தால் அப்பெண்கள் விரைவில் கருத்தரிக்கும் பாக்கியத்தினை அடைவர் என்பது தொன்நம்பிக்கை. இச்சிம்மக்குளத் தீர்த்தத்தின் பீஜாட்சர யந்திரம் ஆதி சங்கரரால் ஸ்தாபனம் செய்யப்பட்டது.
# விரிஞ்சிபுரம் வழித்துணைநாதர் கோயில்

## நேரம் காட்டும் கல்

கோயிலின் உள்ளே தென்புறத்தில் விஜயநகரப் பேரரசின் மன்னர்கள் காலத்தில் அமைக்கப்பட்ட "நேரம் காட்டும் கல்" உள்ளது. அர்த்த சந்திரவடிவில் 1 முதல் 6 வரையும், 6 முதல் 12 வரையும் எண்கள் அந்த கல்லில் செதுக்கப்பட்டுள்ளன. மேற்புறம் உள்ள பள்ளத்தின் வழியே ஒரு குச்சியை நீட்டினால், குச்சியின் நிழல் எந்த எண்ணின் மீது விழுகிறதோ அதுதான் அப்போதைய நேரம் என்று அறிந்து கொள்ளலாம்.
# விரிஞ்சிபுரம் வழித்துணைநாதர் கோயில்

## கல்வெட்டுகள்

பொ.ஊ. 15 ஆம் நூற்றாண்டுக் காலப்பகுதியில் விஜயநகரப் பேரரசு விரிஞ்சிபுரம் பகுதியினை ஆண்டு வந்தது. மணமகன் வீட்டில் இருப்பவர் மணமகள் வீட்டிற்கு பொன்னை வரதட்சணையாக வழங்கும் முறை இருந்து வந்தது. இத்தகைய முறையில் மாற்றம் வேண்டும் என எண்ணிய மணமகன் வீட்டாரினால் விஜயநகரப் பேரரசிடம் முறையிடப்பட்டது. பொ.ஊ. 1426 ஆம் ஆண்டுக் கல்வெட்டின் படி 'பிராமணர்களில் கன்னடம், தெலுங்கு, தமிழ், இலாலர் முதலானோர் திருமணம் செய்யுமிடத்து கன்னிகா தானம் ஆக செய்திட வேண்டும். அப்படிச் செய்யாமல் பொன் வாங்கி பெண் கொடுப்பது, பொன் கொடுத்து திருமணம் செய்வது அரசத் துரோகம் ஆகும். மீறுவோர் சாதியிலிருந்து, சமுதாயத்திலிருந்து விலக்கி வைக்கப்படுவர்.' என விஜய நகரப் பேரரசினால் உத்தரவிடப்பட்டது என்பது அக்கல்வெட்டில் உள்ள தகவல் என்பது குறிப்பிடத்தக்கது.
# மெகர் பாபா

**மெகர் பாபா** (Meher Baba :பிறப்பு **மெர்வான் ஷெரியார் இரானி** ; 25 பிப்ரவரி 1894– 31 ஜனவரி 1969) ஓர் இந்திய ஆன்மீக குரு ஆவார், இவர் தன்னை அவதாரம் அல்லது மனித வடிவத்தில் உள்ள கடவுள் என்று கூறினார். 20 ஆம் நூற்றாண்டின் ஒரு முக்கிய ஆன்மீக நபர், இவரை நூறாயிரக்கணக்கான மக்கள் பின்தொடர்ந்தனர், இதில் பெரும்பான்மைஅயான மக்கள் இந்தியாவிலும் அமெரிக்கா, ஐரோப்பா மற்றும் ஆஸ்திரேலியாவில் கணிசமான எண்ணிக்கையிலும் இருந்தனர்.  
19 வயதில், மெஹர் பாபா ஏழு வருட ஆன்மீக பயணத்தினைத் தொடங்கினார். அந்தப் பயணத்தின் போது அசுரத் பாபாஜன், உபாஸ்னி மகராஜ், சீரடியின் சாய்பாபா, தாஜுதீன் பாபா மற்றும் நாராயண் மஹராஜ் ஆகியோரைச் சந்தித்தார். 1925 ஆம் ஆண்டில், இவர் 44 ஆண்டுகால மௌன விரதத்தைக் கடைப்பிடிக்கத் தொடங்கினார், அந்தச் சமயத்தின் போது முதலில் ஒரு எழுத்துப் பலகையைப் பயன்படுத்தியும், 1954 வாக்கில், மொழிபெயர்ப்பாளரைப் பயன்படுத்தி கை சைகைகள் மூலமாகவும் தொடர்பு கொண்டார். இவர் 1969 இல் இறந்தார், மேலும் மெஹராபாத்தில் அடக்கம் செய்யப்பட்டார். "பாபா காதலர்கள்" என்று அழைக்கப்படும் இவரது சமாதி இவரைப் பின்பற்றுபவர்களுக்கு புனித யாத்திரை இடமாக மாறியுள்ளது.
# காளையார் கோவில்

**காளையார்கோவில்**, தமிழ்நாட்டின் சிவகங்கை மாவட்டம், காளையார்கோவில் வட்ட நிர்வாகத் தலைமையிடமான காளையார்கோயில் நகரத்தில் அமைந்துள்ள ஒரு வரலாற்றுத்தலம்.  
இக்கோயில் மூலவர் பெயர் சொர்ணகாளீஸரர் ஆகும். இது மருதுபாண்டியர்களால் ஆட்சி செய்யப்பட்டது. இங்கு சிவகங்கை ராஜா குடும்பத்தினருக்குச் சொந்தமான பெரியசிவன்கோவில் அமைந்துள்ளது. இத்திருத்தலம் சிவகங்கை தேவஸ்தானத்தால் நிர்வகிக்கப்படுகிறது. தேவகோட்டை ஜமீன்தார் குடும்பத்தினரால் பராமரிக்கப்படுகிறது. சிவகங்கை மாவட்டத்திலுள்ள முக்கியமான இடங்களில் காளையார்கோவிலும் ஒன்று.
# காளையார் கோவில்

## அமைவிடம்

சிவகங்கையிலிருந்து 18 கிலோமீட்டர் கிழக்காக காளையார்கோவில் அமைந்துள்ளது. பரமக்குடியிலிருந்து வடக்கு திசையிலிருந்து 37கிலோமீட்டர் தூரத்தில் அமைந்துள்ளது. காரைக்குடிக்கு தெற்கு திசையில் 30 கிலோமீட்டர் தூரத்தில் அமைந்துள்ளது.
# காளையார் கோவில்

## கோவிலின் அமைப்பு

காளையார்கோவில் என்ற பெயர் சிவபெருமானின் காளைமாடு சுந்தருக்கு வழி காட்டியதால் இந்த இடத்திற்கு இந்த பெயர் வந்துள்ளது. சங்க காலத்தில் இந்த ஊரின் பெயர் திருக்கானபேர் என வழங்கப்பட்டதை அயூர் மூலக்கிழார் பாடிய புறநானூறு பாடல்கள் மூலம் அறிய முடியும். கி.பி. 9ஆம் நூற்றாண்டில் வாழ்ந்த சுந்தரமூர்த்தி நாயனார் பாடல்களில் சிவனை காளையாக உருவகித்து பாடியதால் இக்கோவிலின் தெய்வமான சிவன் காளையார் என வழங்கப்பட்டது. இதில் ‘யார் ’ என்பது தமிழில் மரியாதைக்குரிய சொல்லாக கருதப்படுகிறது.
# காளையார் கோவில்

## கோபுர அமைப்பு

கோவிலின் இராஜகோபுரமானது 150 அடி உயரம் கொண்டது. ஆனைமடு என்ற பெயரில் கோவிலுக்கு அருகில் அமைந்துள்ள நீராழி மண்டபத்தை உள்ளடக்கிய தெப்பக்குளமானது கோவிலுக்கு மேலும் அழகு சேர்க்கிறது. இந்திரனின் யானையான ஐராவதத்தால் இந்த தெப்பக்குளம் உருவாக்கப்பட்டது என சொல்லப்படுகிறது.  
இக்கோவிலில் மூன்று தெய்வங்களான ஆக்கல், காத்தல், அழித்தல் கடவுள்களான காளீஸ்வர்ர், சோமேஸ்வரர், சுந்தரேஸ்வரர் ஆகிய மூவரும் ஒருங்கே அமைந்துள்ளன. அதைப்போலவே அன்னை பார்வதி தேவியும், சொர்ணாம்பிகை, சௌந்தி நாயகி, மீனாட்சி ஆகிய மூன்று தெய்வங்களாக ஒருங்கே அமைந்துள்ளனர். மேலும் வெளி மண்டபத்தில் மூன்று ஆண் தெய்வங்களும் மூன்று பெண் தெய்வங்களும் அமைக்கப்பட்டுள்ளனர்.
# காளையார் கோவில்

## வரலாறு

சங்க காலத்தில் காளையார்கோவில் வேங்கை மார்பன் என்ற அரசரால் ஆளப்பட்டது. பிறகு மன்னர் முத்து வடுக நாதராலும், மருது சகோதரர்களாலும் ஆட்சி செய்யப்பட்டது. கி.பி.1772 ஜூன் 25-ல் முத்துவடுக நாத தேவரும், மருதுசகோதரர்களும் ஆங்கிலேயர்களான ஜோசப் ஸ்மித் மற்று ம் போன்ஜார் இவர்களால் தோற்கடிக்கப்பட்டனர். ஆங்கிலேயர்கள் சிவகங்கை தேவஸ்தானத்துக்கு சொந்தமான 50000 பகோடாக்கள், தங்க நகைகள் கொள்ளையடிக்கப்பட்டன. சிறிது காலத்திற்கு கோயில் அடைக்கப்பட்டு வழிபாடுகள் நடக்காமல் இருந்தது. தேவகோட்டையை சேர்ந்த ஜமீன்தார் எல்.ஏஆர்.ஆர்.எம்.அருணாச்சலச் செட்டியார் தேவகோட்டை ஜமீன்தார் கோவிலில் இருந்து சன்யாஸம் எடுத்துக்கொண்டு காளையார் கோவில் வேதாந்தமடம் சென்றார். தேவகோட்டை செட்டியார் ஸ்ரீசங்கர செட்டியார்,ஸ்ரீஏ.எல்.ஆர்.ஆர். இராமசாமி செட்டியார். ஏ.எல்.ஆர்.ஆர்.அருணாச்சல செட்டியார் ஆகியோர் சேர்ந்து தேவகோட்டை ஜமீன்தார் அறக்கட்டளையை நிறுவினார்கள்.இந்த அறக்கட்டளையின் மூலம் சொர்ணகாளீஸ்வரர் சொர்ணவள்ளி அம்மனின் கோவிலில் நடைபெறும் தினசரி வழிபாட்டுக்குரிய பூசைப்பொருள்களை வழங்குகின்றனர். தற்பொழுது இந்த அறக்கட்டளை வாரிசாக ஏ.எல்.ஏ.ஆர்.ஆ. கே.வி.ஆர்.சின்ன வீரப்பன் செயல்பட்டு வருகிறார்.
# காளையார் கோவில்

## திருவிழாக்கள்

காளீஸ்வரர் கோவிலில் தைமாதம் தேர்த்திருவிழா தைப்பூசம் கொண்டாடப்படுகிறது. வைகாசி மாதம் சோமேஸ்வரர் , பிரமோற்சவம் கொண்டாடப்படுகிறது. ஆடிமாதம் தெப்பத்திருவிழா நடைபெறும்.
# துரைப்பாக்கம்

**துரைப்பாக்கம்** அல்லது **ஒக்கியம் தொரைப்பாக்கம்** , சென்னை இந்தியா ஒரு முக்கிய பகுதியாகும். இது சென்னை எக்ஸ்பிரஸ்வே என அழைக்கப்படும் பழைய மகாபலிபுரம் சாலை, தற்போது ராஜீவ் காந்தி சாலை, சென்னையில் முதல் ஆறு வழி சாலை என அழைக்கப்படுகிறது. ஒக்கியம் துரைப்பாக்கம் பள்ளிக்கரணை சதுப்புநிலத்தின் கிழக்கு கரையோரத்தில் உள்ளது. இது ஒரு இருப்பு வனப்பகுதியாகவும், சென்னைக்குள்ளே எஞ்சியுள்ள சில குறிப்பிடத்தக்க இயற்கை சூழல்களுள் ஒன்றுமாகும். துரைப்பாக்கம் 3 கி.மீ. நீளம், பெருங்குடி வடக்கில் இருந்து தொடங்குகிறது. துரைபாக்கம் சோழிங்கநல்லூர் சட்டமன்ற தொகுதிக்கு உட்பட்டதாகும்.  
துரைப்பாக்கம் பல்லாவரம் ரேடியல் சாலையில், அகல சாலையானது தகவல் தொழில்நுட்ப அலுவலகப் பகுதியையும் GST சாலையையும் கிழக்கு மேற்காக இணைக்கிறது. சென்னை நெடுஞ்சாலை தெற்கே பெரிய தர்ம சாலைகள், ஜி.எஸ்.டி ரோடு, தாம்பரம்-வேளச்சேரி பிரதான சாலை மற்றும் பழைய மகாபலிபுரம் சாலை ஆகியவற்றுக்கு இடையேயான போக்குவரத்தை விரைவாகவும் எளிதாகவும் இயக்கும் வகையில் இந்த சாலை முக்கியத்துவம் வகிக்கிறது.  
கடந்த தசாப்தத்தில் ஒக்கியம் துரைப்பாக்கம் கணிசமான வளர்ச்சியை கண்டது. அது சென்னையின் தெற்கில் உள்ள குடியிருப்புகளுக்கு குடியிருப்பு மற்றும் வணிக வர்த்தக மையமாக செயல்படுகிறது. பல தகவல் தொழில்நுட்ப நிறுவனங்கள் துரைப்பாக்கத்தில் அமைந்துள்ளன.  
பள்ளிக்கரணை சதுப்பு நிலம் முழுவதும் கழிவுப்பொருட்களாகவும், பிளாஸ்டிக், டயர்கள், போன்ற எரிபொருளாகவும் மாற்றப்பட்டு வருவதால் ஒக்கியம் துரைப்பாக்கத்தில் மாசுபாடு தொடர்பான பிரச்சினைகள் உள்ளன. 2009-ஆம் ஆண்டிலிருந்து, இவற்றை எரிக்க அதிகாரப்பூர்வமாக தடை செய்யப்பட்டுள்ளது. இதன்மூலம் காற்றின் தரத்தில் கணிசமான முன்னேற்றத்திற்கு வழிவகுத்து, இப்பகுதியில் மாசுபாட்டின் அளவைக் குறைத்தது. 2004-ஆம் ஆண்டு சுனாமிக்குப் பிறகு, பாதிக்கப்பட்ட மீனவர்கள் குடியிருப்பின் ஒரு பகுதி இங்குள்ள கண்ணகி நகருக்கு மாற்றப்பட்டது.  
2011-ஆம் ஆண்டின் பிற்பகுதியில் சென்னை நகராட்சி எல்லைகள் விரிவடைந்தன. அப்போது துரைப்பாக்கம் ஒரு கிராம பஞ்சாயத்திலிருந்து பெருநகர சென்னை மாநகராட்சி எல்லைக்குள் வந்தது.
# துரைப்பாக்கம்

## போக்குவரத்து

*ஓஎம்ஆர்* சாலையில் மூன்று முக்கியப் பேருந்து தடங்கள் உள்ளன. அடையார், உயர் நீதிமன்றம், தி. நகர், சைதாப்பேட்டை, மைலாப்பூர், திருவான்மியூர், சாந்தோம் ஆகிய இடங்களிலிருந்தும் மத்திய கைலாஷ், கிண்டி, தாம்பரம், பிராட்வே, மத்திய மற்றும் எம்.ஆர்.டி.எஸ், தரமணி, கிண்டி, வடபழனி, கூடுவாஞ்சேரி, பல்லாவரம், குரோம்பேட்டை, வண்டலூர், கோயம்பேடு ஆகிய இடங்களிலிருந்தும் பேருந்துகள் உள்ளன. பேருந்து தட எண்கள் (95, 19B, 19C, M5, 21H, H21, T21, 519, 5G, M5G, M70, M19P, M5S, A21,91, 570, 568C 521, M19D, M119, 119A, 568, 5GCT, M119ct, 91, சோழிங்கநல்லூர் மற்றும் கேளம்பாக்கம் நகரிலிருந்து நகரத்திற்கு செல்லும் அனைத்து பேருந்துகளும் துரைப்பாக்கம் வழியாக இயக்கப்படுகின்றன. ஆட்டோ ரிக்க்ஷாக்கள் இந்த பகுதிக்கு சேவை செய்கின்றன. மேலும், பகிர்-ஆட்டோக்கள் கிடைக்கின்றன.
# துரைப்பாக்கம்

## கல்லூரிகள்

கலை மற்றும் அறிவியல் கல்லூரி - தன்ராஜ் பெய்ட் ஜெயின் கல்லூரி (டி.பி. ஜெயின் கல்லூரி) மற்றும் எம்.என்.எம் இன்ஜினியரிங் கல்லூரி, சி.எல் மேத்தா பார்மசி கல்லூரி ஆகியவை இந்தப் பகுதியில் அமைந்துள்ளன. இது துரைப்பாக்கம் காவல் நிலையம் அருகில் உள்ளது. எக்ஸ்டிராகேர் கல்வி சேவைகள் இந்தப் பகுதிகளைச் சுற்றியுள்ள பொறியியல் மாணவர்களுக்குப் பயிற்சி வழங்குகிறது.
# துரைப்பாக்கம்

## பள்ளிகள்

இந்த பகுதியில் உள்ள பள்ளிகளின் பட்டியல்: யூரோகிட்ஸ், ஏபிஎல் குளோபல் ஸ்கூல், லிட்டில் ஏஞ்சல்ஸ், பட்ஸ் அண்ட் ப்ளாஸ்ம்ஸ், அக்ஷாரா பள்ளி, ஆர்.எம்.டி இன்டர்நேஷனல், போலார் கிட்ஸ் (விளையாட்டு பள்ளி) மற்றும் அரசு உயர்நிலை பள்ளி. அரசு உயர்நிலைப் பள்ளி பழமையானது மற்றும் பொருளாதாரத்தில் பின்தங்கிய மற்றும் நடுத்தர வர்க்க குடும்பத்தைச் சேர்ந்த குழந்தைகளுக்கு சேவை செய்கிறது. பிரதான சாலையின் அருகே, விளையாட்டிற்கும் எதிர்கால உள்கட்டமைப்பிற்கும் ஒதுக்கப்பட்டுள்ள மிகப்பெரிய நிலம் இருக்கிறது.
# துரைப்பாக்கம்

## வீட்டுத் திட்டங்கள்

1. அக்ஷயா டேங்கோ
1. BBCLஆஷ்ரயா
1. TVH பார்க் வில்லா
1. Casa Grande பகுதியில் மூன்று திட்டங்கள் உள்ளன - -4997 ஆல்டியா (ஆடம்பர அடுக்கு மாடி குடியிருப்பு), பல்லாஜியோ (வில்லாக்கள்) & லான்டர்ன் கோர்ட் (பிரீமியம் அடுக்குமாடி குடியிருப்புக்கள்)
# காஞ்சிபுரம் தொடருந்து நிலையம்

**காஞ்சிபுரம் தொடருந்து நிலையம்** (*Kanchipuram railway station*) இந்தியாவின், தமிழ்நாட்டின், காஞ்சிபுரம் நகரத்திலுள்ள தொடருந்து நிலையம் ஆகும். இந்த தொடருந்து நிலையத்தின் குறியீடு ஆங்கிலத்தில் CJ என்று அடையாளப்படுத்தப்படுகிறது. இந்திய ரயில்வேயின் எட்டு மண்டலங்களில் ஒன்றான தென்னக இரயில்வே மண்டலத்தின் சென்னை பிரிவின் ஒரு பகுதியாக இந்த நிலையம் உள்ளது.
# காஞ்சிபுரம் தொடருந்து நிலையம்

## இருப்பிடம் மற்றும் அமைப்பு

காஞ்சிபுரம் புதிய ரயில் நிலையம் நகரத்தின் மையத்தில் பொன்னேரியின் மேற்கு கரையில் அமைந்துள்ளது. இது உள்ளூர் பேருந்து நிலையத்திலிருந்து 1.5 கி.மீ தொலைவில் அமைந்துள்ளது, அருகிலுள்ள விமானநிலையம் 72 கி.மீ தூரத்திலுள்ள சென்னை சர்வதேச விமான நிலையம் ஆகும்.  
அரக்கோணம் - செங்கல்பட்டு கிளை வழித்தடத்தில், இந்த நிலையம் உள்ளது. இது உள்ளூர் மற்றும் புறநகர் போக்குவரத்துக்கான முக்கிய வழியாகும்.  
சென்னை புறநகர் இருப்பு வழியில் சென்னைக் கடற்கரை - திருமால்பூர் மார்க்கத்தில் காஞ்சிபுரம் இரயில் நிலையம் உள்ளது.
# அண்ணாமலை (திருவண்ணாமலை)

**அண்ணாமலை** (IAST: Aṇṇāmalai, "சிவப்பு மலை") என்பது தமிழ்நாட்டின் திருவண்ணாமலையில் அமைந்துள்ள 2,668 அடி உயரமுள்ள புனிதக் குன்றாகும். இது அருணாச்சலம், அருணகிரி, அருணை, சோனகிரி, சோனாச்சலம் போன்ற பெயர்களாலும் அழைக்கப்படுகிறது.  
இது தென்னிந்தியாவிலுள்ள ஐந்து முக்கிய சைவ சமய புனித இடங்களில் ஒன்றாகும். அண்ணாமலையார் கோயில் திருவண்ணாமலையின் அடிவாரத்தில் அமைந்துள்ள சிவத் தலமாகும். ஒவ்வொரு ஆண்டும் கார்த்திகை மாதத்தில் (நவம்பர்-டிசம்பர்), கார்த்திகை தீபம் இந்த மலையின் உச்சியில் ஏற்றப்படுகின்றது.  
இரமணர், சேசாத்திரி, விசிறி சாமியார் போன்ற எண்ணற்ற சாமியார்கள் இந்த மலையைச் சுற்றி ஆசிரமங்களை அமைத்து வாழ்ந்துள்ளனர். அவர்களின் சமாதிகள் மலையைச் சுற்றி அமைந்துள்ளன.  
இது இரமணரின் பக்தர்களுக்கு முக்கியமான இடமாகும் இரமண ஆசிரமம் இம்மலையின் அடிவாரத்தில் உள்ளது.
# அண்ணாமலை (திருவண்ணாமலை)

## சமய நூல்களில் அருணாசலத்திற்கான குறிப்புகள்

கோயிலுடன் தொடர்புடைய புராணத்தின்படி படைக்கும் கடவுளான பிரம்மனுக்கும், காக்கும் கடவுளான விசுணுவுக்கும் இடையில் ஒரு சர்ச்சை ஏற்படுகிறது. இந்த வாதத்தை தீர்ப்பதற்குச் சிவபெருமான் ஒளியாக அருணாசல வடிவில் வெளிப்பட்டதாகக் கூறப்படுகிறது.  
வேதங்கள் மற்றும் புராணங்களின் கருத்துப்படி, இந்து கடவுளர்களின் முதன்மையானவர்களான பிரம்மாவும் விசுணுவும் ஒருவருக்கொருவர் சண்டையிட்டுக் கொண்டிருந்தனர். சிவபெருமானின் சக்தியினால் ஐந்து தெய்வீகச் செயல்பாடுகள் கட்டுப்படுத்தப்படும் என்பதை உணரவில்லை. பகவான் சிவன் பிரம்மன், விசுணு, ருத்ரன், மகேசுவரன், சதாசிவன் ஆகியோருக்குத் தெய்வீக செயல்களை பஞ்சகிருத்யா கர்மங்கள் செய்யும்படி அறிவுறுத்தினார். அவர்கள் 'பஞ்சகாத்யா' அல்லது ஐந்து கடமைகளை நிறைவேற்றக் கடமைப்பட்டவர்கள்.
1. படைப்பு பிரம்மாவால் செய்யப்படுகிறது;
1. விசுணுவால் காத்தல் செய்யப்படுகிறது;
1. அழித்தல் ருத்திரனால் செய்யப்படுகிறது;
1. மறைத்தல் மகேசுவரனால் செய்யப்படுகிறது;
1. அருளல் சதாசிவத்தால் செய்யப்படுகிறது.  
ஆனால் பிரம்மனும், விஷ்ணுவும் தங்களது உயர்ந்த புனிதமான பணிகளை மறந்து, ஒருவருக்கொருவர் போட்டியிட்டனர். இதற்குத் தீர்வுகாண சிவபெருமான் தனது தலையையும், பாதத்தையும் காண்பவரே உங்களுள் பெரியவர் என்று கூறி வானத்திற்கும், பூமிக்குமாய் சோதியாய் எழுந்தார். சிவனும், விஷ்ணுவும் எவ்வளவு முயன்றும் அடிமுடி காணாமல் தோல்வியுற்றனர். இதையடுத்து வெப்பத்தை தாங்கமுடியாத தேரவர்களு சிவபெருமானை அமைதி பெறும்படி வேண்டினர். அவர்களின் வேண்டுதலை ஏற்ற சிவபெருமான், ஒரு மலையாய் அடங்கி சிறிய ஜோதியாய் அதன் உச்சியில் தென்பட, அனைவரும் வணங்கினர். அந்த இடமே அக்கினித் தலமான இந்த அருணாச்சலம் என்னும் திருவண்ணாமலையாகக் கருதப்படுகிறது. ஒவ்வோர் ஆண்டும் கார்த்திகை மாதத்தில் இந்த மலையின்மீது கார்த்திகை தீபம் ஏற்றப்படுகிறது. பல்லாயிரக்கணக்கானோர் அன்று திருவண்ணாமலை நகரில் குவிகின்றனர்.
# அண்ணாமலை (திருவண்ணாமலை)

## கிரிவலம்

இதனாலே இம்மலை சிவபெருமானின் ஒரு வடிவமாக நம்பப்படுகிறது. எனவே இங்கு கிரிவலம் என்பது மலையை வலம் வருவது மட்டுமல்லாமல், சிவபெருமானையும் வலம் வருவதாக கருதப்படுகிறது. இந்த மலைப்பாதையின் சுற்றளவு 14 கிலோ மீட்டர். பௌர்ணமியில் இலட்சக்கணக்கான பக்தர்கள் இந்த மலைப்பாதையில் வலம் வருகின்றனர். கிரிவலம் வரும்போது சித்தர்கள் ரூபமாகவோ அரூபமாகவோ இங்கு உடன் வலம்வரக் கூடும் என்றும் அவர்களின் காற்று நம்மீது பட்டால் அது நமக்குப் பெரும் நன்மைகளை விளைவிக்கும் என்ற நம்பிக்கையும் உண்டு.  
கிரிவலத்தின்போது கிரிவலப்பாதையில் அஷ்ட லிங்கங்களைக் காணலாம். ஒவ்வொருவரும் தனி சன்னிதிகளைக் கொண்டுள்ளனர். ஒரு சன்னிதியைத் தரிசித்த பிறகு மேலும் சிறிது கிரிவலம் வந்த பிறகு அடுத்த சன்னிதியைத் தரிசிக்கலாம் எனும் வகையில் இவை அமைந்துள்ளன.
| **லிங்கம்** | **இராசி** | **இருப்பிடம்** |  |
| --- | --- | --- | --- |
| இந்திர லிங்கம் | ரிஷபம், துலாம் | கிழக்கு |  |
| அக்னி லிங்கம் | சிம்மம் | தென் கிழக்கு |  |
| யம லிங்கம் | விருச்சிகம் | தெற்கு |  |
| நிருதி லிங்கம் | மேஷம் | தென் மேற்கு |  |
| வருண லிங்கம் | மகரம், கும்பம் | மேற்கு |  |
| வாயு லிங்கம் | கடகம் | வட மேற்கு |  |
| குபேர லிங்கம் | தனுசு, மீனம் | வடக்கு |  |
| ஈசான லிங்கம் | மிதுனம், கன்னி | வடகிழக்கு | } |
# சாத்தனூர் கல்மரம்

, சாத்தனூர், பெரம்பலூர் மாவட்டம், இந்தியா]]  
**சாத்தனூர் கல் மரம்** (Sattanur) இந்தியாவின் தமிழ்நாடு மாநிலத்தில் அமைந்துள்ள பெரம்பலூர் மாவட்டத்தில் ஆலாத்தூர் ஊராட்சி ஒன்றியத்தில் உள்ள சாத்தனூர் கிராமத்தில் உள்ளது. இவ்வூரில் புகழ்பெற்ற தேசிய கல்மரப் பூங்கா உள்ளது. இது பெரம்பலூர் நகரத்திலிருந்து 23 கி.மீ. தொலைவில் உள்ளது.  
இது 1940 ஆம் ஆண்டு தஞ்சாவூரில் இருந்து வந்த, இந்தியப் புவியியல் ஆய்வு மையத்தின், புகழ்பெற்ற புவியியலாளரான டாக்டர் எம்.எஸ். கிருஷ்ணனால் கண்டுபிடிக்கப்பட்டது. 120 மில்லியன் ஆண்டு பழங்கால மரம் கல்லாக மாறியிருக்கலாம் என நம்பப்படுகிறது, இது இந்த பகுதியில் உள்ள சுண்ணாம்புக்கல் காலத்தின் போது கடலில் இருப்பதற்கான ஆதாரமாகக் கருதப்படுகிறது.  
இந்த புதைபடிவ ஒரு கூம்பு, 18 மீட்டர் நீளமுள்ளது [1] இதேபோன்ற புதைக்கப்பட்ட மர படிவுகள் அருகிலுள்ள வரகூர், அனைப்பாடி, அலுந்தலைப்பூர் மற்றும் சரடமங்கலம், [2] ஆகியவை சாத்தனூரின் 10 கி.மீ. தொலைவில் அமைந்துள்ளன.
# சாத்தனூர் கல்மரம்

## இதனையும் காண்க

- தேசிய கல் மர பூங்கா, திருவக்கரை
- தொல்லுயிர் எச்சம்
# பி. அக்ராகரம் முனியப்பன் கோவில்

**பி. அக்ராகரம் முனியப்பன் கோவில்** (*B.Agraharam Muniyappan Saami Kovil*) தமிழ்நாட்டில் உள்ள தருமபுரி மாவட்டம், பென்னாகரம் அருகே உள்ள பிளியனூர் அக்ரகாரத்தில் அமைந்துள்ளது. தருமபுரியில் இருந்து சுமார் 22 கி.மீ தொலைவில் ஒகேனக்கல் அல்லது பென்னாகரம் செல்லும் சாலையில் பி. அக்ராகரம் என்னும் சிற்றூர் அமைந்துள்ளது. ஒரு காலத்தில் பிளியனூர் அக்ரகாரம் என வழங்கப்பட்டு, தற்போது பி. அக்ரகாரம் என அழைக்கப்படுகிறது.
# பி. அக்ராகரம் முனியப்பன் கோவில்

## கோவில் வரலாறு

முனியப்ப சுவாமிக்கு இங்கு கோவில் அமைந்ததின் பின்னணியில் ஒரு சம்பவம் சொல்லப்படுகிறது. சில நூற்றாண்டுகளுக்கு முன்பாக இக்கிராமத்து மக்களில் சிலர் சுமார் 12 மைல் தொலைவில் உள்ள கும்பரசன் கோட்டை என்ற மலைப்பகுதியில் இருந்து மூங்கிலை வெட்டி எடுத்து
வந்தனர். ஒரு நாள் காட்டின் உள்ளே தனியாக சென்று மரம் வெட்டிக்கொண்டிருந்த ஒருவர் திடீரென உடல்நல பாதிப்புக்கு உள்ளாகி சுருண்டு விழுந்தார். அந்த நொடி அங்கு வந்த ஒருவர் பாதிக்கப்பட்டவரை தூக்கி தன்னோடு குதிரையில் அமர்த்தியவாறு காட்டு எல்லையை கடந்து வந்து ஊருக்குள் இறக்கி விட்டுச் சென்றார். பாதிக்கப்பட்டவர் ஊர் எல்லையை அடைந்தவுடன் இயல்பான நிலைக்கு வந்தார்.அதன் பின் அந்த நிகழ்வை கிராம மக்களிடம் தெரிவித்தார். குதிரையில் வந்தவர் காவல் தெய்வமான முனியப்ப சுவாமி என்பதை உணர்ந்தனர். ஊர் மக்கள் அதை தொடர்ந்து பி.அக்ரகாரத்தில் ஒரு கோவில் எழுப்பி வழிபட்டு வருகிறார்கள்.
# பி. அக்ராகரம் முனியப்பன் கோவில்

## மூலவர்

தீய சக்திகளை விரட்டி நல்ல சக்திகளை அருளுவதாக நம்பப்படும் எளிய தெய்வமான முனியப்பன் கோவிலின் மூலவராவார். ஏரிக்கரையின் ஓரத்தில் ஆறு அடி உயரம் உள்ள மேடையில் 25 அடி உயரமும், 12 அடி அகலத்திலும் அமர்ந்த நிலையில் இவர் பிரம்மாண்டமாக காட்சி தருகிறார். சுதை வடிவிலான மூலவர் திருமேனியின் இரு புறமும் குதிரை, சிப்பாய் மற்றும் குதிரை வீரன் சிலைகள் அமைந்துள்ளன.
# பி. அக்ராகரம் முனியப்பன் கோவில்

## சிறப்பம்சம்

அமாவாசை நாட்களில் 108 போற்றிகள் சொல்லி சிறப்பு அர்ச்சனை செய்யப்படுகிறது. அன்று இரவு 7.00 மணிக்கு தொடங்கி 11.00 மணி வரையில் 12 விதமான அபிசேகங்கள் முனியப்ப சுவாமிக்கு நடைபெறுகின்றன. அப்போது சுவாமியின் மடியில் தேங்கும் அபிசேகக தீர்த்தம் பக்தர்களுக்கு பிரசாதமாகத் தரப்படுகிறது. அதை உட்கொண்டாலோ தலை மீது தெளித்துக்கொண்டாலோ சர்வ ஐசுவரியங்களும் கிட்டும் என்று மக்கள் நம்புகின்றனர்.
# பி. அக்ராகரம் முனியப்பன் கோவில்

## விழாக்கள்

செவ்வாய் மற்றும் ஆடிப்பெருக்கு, தைப்பொங்கல் போன்ற பண்டிகை நாட்களில் இத்தல முனியப்பனுக்கு சிறப்பு வழிபாடுகள் நடைபெறுகின்றன. மார்கழி மாதம் இரண்டாம் செவ்வாய் கிழமை நடைபெறும் விழா மிகப் பிரசித்திப்பெற்றதாகும். இலட்சக்கணக்கான பக்தர்கள் குடும்பத்தோடு திருவிழாவில் பங்குகொள்கிறார்கள். ஆயிரக்கணக்கான ஆடுகள், கோழிகளை பலியிட்டு பக்தர்கள் தங்களது நேர்த்திக் கடனை செலுத்துகின்றனர்.  
விழாவில் தருமபுரி, கிருட்டிணகிரி, சேலம் மாவட்டங்கள் மற்றும் கர்நாடகா, ஆந்திரா மாநிலங்களை சேர்ந்த ஆயிரக்கணக்கான பக்தர்கள் கலந்துக் கொண்டு சாமி தரிசனம் செய்கின்றனர். முனியப்பனுக்கு மார்கழி 1- ஆம் தேதியில் இருந்து விரதம் இருந்து நூற்றுக்கணக்கான பக்தர்கள் இருமுடி கட்டிக்கொண்டும், அலகு குத்திக் கொண்டும் ஊர்வலமாக கோவிலிக்கு வந்து சாமி தரிசனம் செய்கின்றனர்.
# கைபேசி செயலி

**கைபேசி செயலி**(ஆங்கிலம்: Mobile Apps) என்பது நுண்ணறிபேசி அல்லது கைக் கணினியில் செயற்படும் பயன்பாட்டு மென்பொருளாக உருவாக்கப்பட்டுள்ளது. செயலியானது, பெரும்பாலான கருவிகளுள் வலை உலாவி, மின்னஞ்சல், நாட்காட்டி, வரைபட உலாவி, இசைப்பாடல்களை வாங்க உதவும் செயலி என முன்-நிறுவப்பட்ட மென்பொருளாக விற்பனைக்கு வருகின்றது. சில முன் நிறுவப்பட்ட மென்பொருளைப் பயன்படுத்துவோர் இடநெருக்கடி காரணமாக நீக்கலாம்.  
ஆங்கில வார்த்தையான *App* என்பது *Application Software* என்ற சொல்லின் சுருக்கமாகும். 2010ல் *APP* என்ற ஆங்கில வார்த்தையானது அமெரிக்க பேச்சு சமூகத்தினால் ஆண்டின் வார்த்தையாக அறிவிக்கப்பட்டது
# ரிபப்ளிக் தொலைக்காட்சி

**ரிபப்ளிக் தொலைக்காட்சி** (Republic TV) மும்பை மற்றும் பெங்களூருவை மையமாகக் கொண்டு இயங்கும் ஆங்கில மொழி செய்தித் தொலைக்காட்சி நிறுவனம் ஆகும். 6 மே 2017 அன்று காலை 10 மணி முதல் இத்தொலைக்காட்சி தனது சேவையைத் துவக்கியது.
இத்தொலைக்காட்சியின் தலைமை செய்தி ஆசிரியர் அர்ணாப் கோஸ்வாமி ஆவார்.
# சூர்பரக நாடு

**சூர்பரக நாடு** (Shurparaka) பரத கண்டத்தின் புராண காலத்திலிருந்த ஒரு நாடாகும். இந்நாட்டை நிறுவியவர் பரசுராமர் ஆவார். நர்மதை ஆறு மேற்குக் கடலில் கலக்கும் வடிநிலத்தில் சூர்பரக நாட்டை நிறுவினார். சூர்பரக நாட்டைக் குறித்து மகாபாரத காவியத்தில் கூறப்பட்டுள்ளது. மேலும் பரசுராமர் இந்நாட்டை காசிப முனிவருக்கு வழங்கி விட்டதாகவும், பின்னர் காசிபர் அந்நாட்டை அந்தண ஆட்சியாளர்களுக்கு வழங்கி விட்டதாகவும் குறிப்புகள் உள்ளன.  
தற்போது சூர்பரக நாட்டின் பெயர் *சூபரா* அல்லது *நள சூர்பரா* எனும் பகுதியாக மகாராட்டிரம் மாநிலத்தின் பால்கர் மாவட்டத்தில் அரபுக்கடற்கரையில் உள்ளது.
# சூர்பரக நாடு

## மகாபாரதக் குறிப்புகள்

### சகாதேவனின் தென்னிந்திய படையெடுப்புகள்

மகாபாரதம், சபா பருவத்தின் அத்தியாயம் 30-இல், தருமன் நடத்திய இராசசூய வேள்வியின் பொருட்டு, நவநிதிகளை பெற்று வர சகாதேவன் தென்னிந்திய நாடுகள் மீது படையெடுத்தார். அவந்தி நாடு, சௌராட்டிர நாடு, மத்திர நாடு, பௌரவ நாடு, தண்டக நாடு, விதர்ப்ப நாடு, மற்றும் சூர்பரக நாடுகளை வென்று பெரும் கப்பப் பொருட்கள் பெற்றதாக உள்ளது.
# சூர்பரக நாடு

## இதனையும் காண்க

- பரத கண்ட நாடுகள்
# தக்கிகள்

**கொள்ளைகாரர்கள்** அல்லது **தக்கிகள்** அல்லது **தக்கர்** (; ; ; ; கன்னடம் ಠಕ್ಕ *thakka*) என்பவர்கள் முறையாக நிர்வகிக்கப்பட்ட அமைப்பை சார்ந்த தொழில் முறை கொள்ளைகாரர்கள் மற்றும் கொலைகாரர் கும்பலாகும். இவர்கள் 600 ஆண்டுகள் இந்திய துணை கண்டம் முழுவதும் குழுக்களாக செயல்பட்டு உள்ளார்கள். தக்கிகள் ஏழு முஸ்லீம் பழங்குடி மரபினரிலிருந்து தோன்றியதாக கண்டுபிடிக்கப்பட்ட போதிலும், இவர்களின் துவக்கக்காலத்தில் இந்துக்களுடனுடனும் தொடர்புடையவர்களாக இருந்துள்ளனர். முதன்முதலில் ஜியா-உட்-தின்-பரனியால் (Ẓiyā-ud-Dīn Baranī) 1356 இல் எழுதப்பட்ட ஃபுரூஸ் ஷா வரலாற்றில் இவர்களைப் பற்றி குறிப்பிடப்பட்டுள்ளது. 1830 களில், தக்கிகள் இந்தியாவின் கவர்னர்-ஜெனரல் வில்லியம் பென்டின்க் மற்றும் அவரது தலைமை தளபதி வில்லியம் ஹென்றி ஸ்லெமான் ஆகியோரின் முயற்சியால் அழிக்கப்பட்டனர்.  
இவர்கள் முதலில் குறிவைக்கப்பட்ட வணிகப் பயணிகளுடன் பயணிகளைப்போல இடையில் சேர்ந்து கொண்டு அவர்களின் நம்பிக்கையைப் பெற்று பயணித்து; வணிகப் பயணிகளை தகுந்த நேரத்தில் தாக்கி கைகுட்டை அல்லது கயிறுகளையோ கொண்டு, கழுத்தை நெரித்துக் செயலிழக்கவைத்து பணத்தையும் பொருளையும் கொள்ளையடித்து விடுவார்கள், சமயத்தில் ஆட்களையும் கொலை செய்து கிணறுகளில் தள்ளி விடுவார்கள். இந்த தக்கிகளை, அழைக்க தென்னிந்தியாவில் ஃபான்சிகர் என்ற சொல் பொதுவாக பயன்படுத்தப்படுகிறது.
தக்கி (thuggee) என்ற சொல் ஏமாற்றுக்காரன் என்ற பொருள் கொண்ட ठग (ṭhag) என்ற இந்த வார்த்தையில் இருந்து உருவானது. தொடர்புடைய சொற்களான வினைச்சொல் துக்னே ("ஏமாற்றுவதற்கு"), சமஸ்கிருத சொல்லான स्थग (ஸ்தகா "தந்திரமான, கள்ளத்தனமான, மோசடி") மற்றும் स्थगति (ஸ்டாகிதி, "மறைக்கிறார்") என்ற பொருள்களில் உள்ளது. இதே பொருள் தரும் ‘தொங்கா’ என்ற தெலுங்கு வார்த்தை ஏமாற்றுபவன் மற்றும் திருடன் என்ற பொருளில் கையாளபடுகிறது.
# தக்கிகள்

## வரலாறு

### தோற்றமும் ஆட்சேர்ப்பும்

தக்கி குழுவில் உறுப்பினராகும் உரிமை பெரும்பாலும் பரம்பரை வழியாகவே வழங்கப்பட்டது. இது அல்லாமல் வெளியாட்கள் இதற்கென்று இருந்த குருக்களிடம் பயிற்சி பெற்ற பின்னர் கூட்டத்தில் சேர்த்து கொள்ள பட்டனர். தலைவர் பதவியும் தந்தைக்கு பின்னர் மகனுக்கு என்றே வழங்கபட்டது கொள்ளை அடிப்பது வறுமைக்காக என்று நினைக்காமல் ஒரு தொழிலாகவே பார்க்கப்பட்டு பிரபல கொள்ளையர்களுக்கு பழங்குடி மக்கள் மத்தியில் போர் வீரர்களுக்கு இருந்த மதிப்பும் மரியாதையும் அளிக்கப்பட்டது.
# தக்கிகள்

## தக்கிகளின் மதகொள்கை

alt=Drawing of two men worshiping before a statue|*The Thugs Worshipping Kalee*, around 1850
தக்கிகள் தாங்கள் காளியின் வேர்வையில் இருந்து
பிறந்ததாகவும் காளிக்கும் ரக்த்பிஜா
என்ற அசூரனுக்கும் இடையே நடந்த போரிலிருந்து
தங்களின் வரலாறு துவங்குவதாகவும் கூறிக்கொண்டனர்.
பிராமினிய கொள்கைளில் இருந்தும்
புராண நம்பிக்கைகளில் இருந்தும் வேறுபட்டனர்.
காளி தெய்வமே ஆக்க மற்றும் அழிவிற்கும் காரணம்
என்றும் தங்களின் வழிப்பறிக்கு பின் மனித உயிர்களை
பலியிடுவதினால் காளி சாந்தமடைந்து மனித இனத்தை
அழிக்காமல் விடுகிறாள் என்று நம்பினர்.
# தக்கிகள்

## கொல்லப்பட்டவர்களின் எண்ணிக்கை

தாக்கிகளால் கொல்லப்பட்டவர்களின் எண்ணிக்கையானது பல்வேறு மதிப்பீடுகளில் வெவ்வேறு எண்ணிக்கைகளை அளித்தாலும் தக்ககிகள் செயல்பட்ட கால அளவை உறுதி செய்ய போதிய நம்பகமான ஆதாரங்கள் இல்லை என்பதால் கொல்லப்பட்டடவர்களின் எண்ணிக்கையில் வேறுபாடு நிலவுகிறது. கின்னஸ் உலக சாதனைகள் புத்தகத்தில் இரண்டு மில்லியன் பேர் கொல்லப்பட்டதாக குறிப்பிடபடுகிறது. பிரித்தானிய வரலாற்று ஆசிரியர் மைக் டேஸ் என்பவற்றின் மதிப்பீட்டின்
படி 150 ஆண்டு கால இடை வெளியில் 50,000 பேர் கொல்லப்பட்டு இருக்கலாம் என மதிப்பிடுகிறார். டேவிட் சி ரேப்போர்ட் என்ற அரசியல் நிபுணரின் கருத்து படி ஐந்து லட்சம் பேர் கொல்லபட்டு இருக்கலாம் என்று கருதபட்டு இதுவே வரலாற்றில் ஒரு தனி வன்முறை குழு செய்த அதிகபட்ச கொலைகளாக இருக்ககூடும் என்று நம்மபடுகிறது. மற்ற மதிப்பீடுகளின்படி, அவர்கள் ஒரு மில்லியன் மக்களைக் கொன்றதாக கூறப்படுகிறது.
# தக்கிகள்

## பிரித்தானியர்களால் ஒடுக்கப்படல்

தக்கிகள் 1830 களில் பிரித்தானியா அரசால் ஒடுக்க பட்டார்கள். இதற்காக வில்லியம் ஹென்றி ஸ்லீமன் என்ற ராணுவ அதிகாரி நியமிக்கப்பட்டார். இவர் எடுத்த பெரும் முயற்சிகளாலேயே தக்கிகள் அழிக்கப்பட்டனர். முதலில் “ பெரின்கியே ” என்ற முக்கிய கொள்ளைகாரனை பிடித்து அவனை அரசு சாட்சியாக மாற்றி அவனிடம் இருந்து பல தகவல்களை பெற்று நூற்றுகணக்கான மனிதர்கள் கொல்லப்பட்டு புதைக்கப்பட்ட இடத்தை
கண்டுபிடித்தார். பின்னர் பிரித்தானிய அரசு தக்கி மற்றும் வழிப்பறி ஒழிப்பு என்ற துறையை உருவாக்கி அதன் முதல் தலைவராக ஸ்லீமன் நியமிக்கப்பட்டார். தக்கிகளை ஒடுக்க பிரித்தானிய அரசு தக்கிகள் மற்றும் கொள்ளைகாரகளை ஒடுக்கும் சட்டத்தை (1836 – 48) இயற்றியது. ஸ்லீமன் முதலில் பெரின்கியே கொடுத்த தகவல்களின் படி பிரபல கொள்ளையர்களின் முக்கிய தகவல்களை கொண்ட ஆவணக் கோப்புகளை தயாரித்தார். தொடர்ந்து ஆயிரகணக்கான தக்கி அமைப்பை சேர்ந்த கொள்ளைகாரகள் கைது செய்யப்பட்டு பலருக்கு மரண தண்டனை அளிக்கப்பட்டு, பலர் ஆளில்லா தீவுகளுக்கு நாடு கடத்தப் பட்டனர். பின்னர் இந்த அமைப்பும் சட்டமும் பழங்குடியினர் குற்ற சட்டம் (Criminal Tribes Act (CTA) 1871) என்று மாற்றபட்டது. 1904 வரை இருந்த தகி மற்றும் கொள்ளைக்காரர் துறைதான் பின்னர் குற்ற புலனாய்வு துறையாக Central Criminal Intelligence Department (CID) மாற்றப்பட்டது.
# கல்விக்கோட்பாடு

**கல்விக் கோட்பாடு** *(Education theory)* அல்லது **கல்வி ஆய்வுகள்**, **கல்வி அறிவியல் ** அல்லது மரபாக *கல்வியியல்*, என்பது கல்விக் கொள்கையையும் நடைமுறையையும் கண்டறிந்து விவரித்து புரிந்துகொள்ளவும் பரிந்துரைக்கவும் உதவும் அறிவியல்முறைக் கோட்பாடாகும். கல்விக் கோட்பாடு மழலையர்கல்வி, முதிரகவையர் கல்வி, பாடத்திட்டம், கற்றல் கோட்பாடு, கல்விக் கொள்கை, நிறுவனக் கோட்பாடு, தலைமைதாங்கல் எனப் பல தலைப்புகளை உள்ளடக்கியதாகும். கல்விச் சிந்தனை வரலாறு, தத்துவம், சமூகவியல், உளவியல் போன்ற பல துறைகளால் வளர்த்தெடுக்கப்படுகிறது.  
கல்வியின் பண்பாட்டுக் கோட்பாடு, கல்வி, சிறைச்சாலைகள், குடும்பங்கள், சமய நிறுவனங்கள், கல்வியகங்கள் உள்ளிட்ட பண்பாட்டுத் தளம் முழுவதிலும் எவ்வாறு கல்வி நிகழ்கிறது என்பதைக் கருதுகிறது. பிற கோட்பாடுகளாக, கல்வி உளவியல், கல்விச் சமூகவியலில் இருந்து வரும் கல்வி நடத்தையியல் கோட்பாடும் கல்விச் சமூகவியலில் உருவாகிய செயல்பாட்டுவாதக் கோட்பாடும் அமைகின்றன.  
ஐரோப்பாவில் கல்வியைப் புரிந்து கொள்வதற்கான தொடக்க கால முயற்சிகள் பண்டைக் கிரேக்க தத்துவவாதிகளாலும் சோபிஸ்டுகளாலும் மேற்கொள்ளப்பட்டு இருந்தன. ஆனால் அரபு, இந்திய மற்றும் சீன அறிஞர்களிடையே கல்வி ப்ற்றிய சமகால (அல்லது முந்திய) விவாதங்கள் நடைபெற்று உள்ளன.
# கல்விக்கோட்பாடு

## கல்விச் சிந்தனைகள்

கல்வி சிந்தனை என்பது கோட்பாடுகளைத் தீர்மானிப்பதோ வகுப்பதோ அல்ல; இது "பல்வேறு துறைகளின் கண்ணோட்டத்தில் இருந்து கல்வி நடப்புகளையும் சிக்கல்களையும் பற்றி ஆழமாகச் சிந்திக்கும் வழிமுறையாகும்."
# கல்விக்கோட்பாடு

## கல்வி நெறிமுறைக் கோட்பாடுகள்

கல்வி நெறிமுறை கோட்பாடுகள் கல்வியின் நெறிகள், இலக்குகள் செந்தரங்களை வழங்குகின்றன..
# கல்விக்கோட்பாடு

## கல்வித் தத்துவங்கள்

கல்வித் தத்துவங்கள் அல்லது கோட்பாடுகள் இதுவரை மனிதகுலங்களின் மெய்யியல், கற்றல் உளவியலின் உண்மையான ஆய்வுகள் ஆகியவற்றைப் பயன்படுத்தலாம், ஆனால் எந்தவொரு பொருண்மையிலும் அவர்கள் கல்வி என்னவென்பதைப் பற்றிய கருத்துக்களை வலியுறுத்தி, ஏன் அவற்றைப் பயிற்றுவிக்க வேண்டும், எவ்விதத்தில் அதைப் பயிற்றுவித்தல் வேண்டும், என்னென்ன வடிவங்களில் கற்பிக்க வேண்டும் என முழுமையான மெய்யியல் தத்துவவியல் கோட்பாட்டு விவரிப்பில் உள்ள வகைகளின் பகுப்பாய்வு தவிர,
1. நல்லது அல்லது சரியானது பற்றிய அடிப்படைவரன்முறைகள்
2. மனித வாழ்க்கை, உலகம் பற்றிய அடிப்படை உண்மைகள்
3. இந்த இரண்டு வகை வரன்முறைகளை அடிப்படையாகக் கொண்ட முடிவுகளை எடுத்து, கல்வி நோக்கங்களை ஊக்குவிக்க வேண்டும்.
4. கற்றுக்கொள்வதற்கான உளவியல் மற்றும் போதனை வழிமுறைகள் சார்ந்த அடிப்படை உண்மை விவரங்கள்
5. கல்வி பயன்படுத்த வேண்டும் வழிமுறைகள் பற்றிய பொருண்மைகளைப் பற்றி மேலும் முடிவுகளை எடுத்தல்."போன்றவர்றையும் கருதிப் பார்க்கவேண்டும்  
பள்ளிகளின் நோக்கங்களாக, தொடர்ந்து நிலவும் கேள்விகளுக்குப் பகுத்தறிவுவழி தீர்வு காணல், அறிவியல் ஆய்வு முறைகளை ஆழ்ந்து கற்றல், அறிதிறன்களை வளர்த்தெடுத்தல், மாற்று வழிமுறைகளை உருவாக்குதல், ஆன்மீக வளர்ச்சியை வளர்ப்பது, ஒரு மக்கள்தலைமைச் சமூகத்தை கட்டியமைத்தல் ஆகியவை அமைதல் வேண்டும்.  
பொதுவான கல்வித் தத்துவம் கல்வித் தேசியம், கல்வி முன்னேற்றம், கல்வியின் இன்றியமையாமை , உய்வுநிலைக் கல்வி, மான்டேசொரி கல்வி, வால்டோர்ஃப் கல்வி, மக்கள்நலக் கல்வி ஆகியவற்றை உள்ளடக்கவேண்டும்.
# கனிதேடல்

**கனிதேடல்** (*dowsing*) ஒரு வகை தேடுதல் முறை ஆகும்.நிலத்தடி நீர்,கற்கள், உலோகங்கள்எண்ணெய், கனிமம் ஆகியவற்றை கண்டறிய உதவும் அதிக செலவினம் இல்லா கருவிகளை கொண்டு செய்யப்படும் ஓர் கண்டறிதல் முறை ஆகும். இது போலி அறிவியல் (போலி அறிவியல்) வகையினதாக கருதப்படுகிறது, இவ்வகையான கண்டறிதல் முறை எவ்விதமான அறிவியல் வகையிலும் நிரூபிக்கப்படாதது. இதனால் பெறப்படும் வெற்றியை கொண்டே இதன் நம்பகத்தன்மை அறியப்படுகிறது.  
கனித்தேடல் என்பது கணித்தல் என்றும் அறியப்படுகிறது.  
ஆங்கில எழுத்தான Y வடிவ வெட்டப்பட்ட மரத்தின் மெல்லிய கிளை ( பெரும்பாலும் வேப்பமரத்தின் கிளை) இதற்காக பயன்படுத்தப்படுகிறது. இரண்டு L வடிவ கம்பிகளும் இம்முறையில் கனிதேட பயன்படுத்தப்படுகின்றது.  
தற்காலங்களில் கனிதேடல் வகையில் ஒன்றை ஒன்று சந்திக்கும் L வடிவ இரு கம்பிகளின் விளைவானது உள்ளுணர்வும், உடலியக்கமும் சார்ந்த இயக்கங்களின் ஒருங்கிணைப்பு விளைவாக கருதப்படுகிறது.
# கனிதேடல்

## வரலாறு

தற்போதைய நாட்களில் பயன்பாட்டில் உள்ள கனிதேடல் முறையானது ஜெர்மனியில் 15 ஆம் நூற்றாண்டில் பூமிக்கு அடியில் உள்ள கனிமங்களை தேட பயன்படுத்தப்பட்டவையாக அறியப்படுகின்றன. 1518 ஆம் ஆண்டு மார்டின் லூதர்கனிதேடல் முறையினை மறைபொருள் ஆய்வு (occultism) வகையினில் செய்துள்ளார்.  
1568 ஆம் ஆண்டு வெளியான சில நூல்களில் கனிதேடல் முறையில் நீரினை தேடுதல் குறித்த குறிப்புகள் உள்ளன.
# கனிதேடல்

## உபகரணங்கள்

### கம்பிகள் மற்றும் குச்சிகள்

பாரம்பரியமாக Y வடிவம் கொண்டு மரக்கிளைகள் அல்லது புதர் செடியின் கிளைகள் இவ்வகை கனிதேடலுக்கான உபகரணமாக பயன்படுத்தப்படுகின்றன. இந்தியாவில் இதற்காக வேப்பமரத்தின் கிளைகளை பயன்படுத்துகின்றனர். இதன் கிளைகள் காயாமல் இருக்க வேண்டும் என்பது இவர்களின் நம்பிக்கையாக உள்ளது. புதிதாக ஒடிக்கப்பட்ட வேப்ப மரத்தின் Y வடிவ கிளையினை (நெகிழும் தன்மையுடைய , வளையக்கூடிய) ஒடித்து கனிதேடுபவர்கள் பயன்படுத்துகின்றனர்.  
தற்போதெல்லாம் L வடிவ கம்பிகளின் பயன்பாடு கனி தேடுதல் முறையில் அதிகமாக உள்ளது. இதில் ஒரு பக்கம் குறைந்த நீளம் உடையதாகவும் மற்றொரு புறம் அதிக நீளம் உடையதாகவும் வளைத்து உருவாக்கப்படுகின்றது. சாதாரண இரும்பு கம்பிகளை வளைத்தும் இவ்வகை L வடிவ கம்பிகளை உருவாக்கிக்கொள்ளலாம். இரண்டு கம்பிகளும் சமநீளமும், சம எடை அளவும் இருப்பது சிறந்தது. இதன் சிறிய நீளம் உடைய பகுதியை வலது மற்றும் இடது கைகளில் பிடித்துக்கொண்டு கனிதேடுபவர் நிலத்தில் நடக்கும் போது நீர் வளம் அல்லது கனிம வளம் கொண்ட பகுதியை நோக்கி இந்த கம்பிகளின் அதிக நீளம் கொண்ட பகுதி திரும்பும். குறிப்பிட்ட அந்த பகுதி (நீர் வளம் உள்ள பகுதி) யை அடைந்த உடன் இரண்டு கம்பிகளும் ஒன்றை ஒன்று குறுக்கிட்டு X வடிவமாக மாறும். அதாவது இணையான கம்பிகள் ஒன்றை ஒன்று வெட்டிக்கொண்டு நிற்கும் நிலையினை அடையும்.
# கனிதேடல்

## உபகரணங்கள்

### ஊசல்

ஊசல்முறையிலான கனிதேடல் வகையினில் ஓர் மெல்லிய சங்கிலியினின் ஓர் முனையில் கட்டப்பட்ட அல்லது பொருத்தப்பட்ட படிகம்அல்லது உலோகம்ஆனது இம்முறையில் கருவியாக பயன்படுகிறது. ஊசல் முறையிலான கனிதேடலில் கனிதேடுபவர் நல்ல நிலையில் அமர்ந்து மனதினை ஒருமுகப்படுத்தி இந்த ஊசல் தமக்கு கட்டுப்படுகிறதா என்பதை சோதிப்பார். அதனிடம் ஆம், இல்லை எனும் அடிப்படையில் விடையளிக்கும் வினாக்களை கேட்டு சோதிப்பார். கனி தேடுபவர் வடக்கு புறம் நோக்கி அமர்ந்து இந்த செயல்முறையினை நிகழ்த்துகிறார் என்றால். கேட்கப்படும் வினாவிற்கு ஆம் என்றால் ஊசல் வடக்கு தெற்காகவும், இல்லை என்றால் கிழக்கு மேற்காகவும் ஆடும்.  அறைவட்ட வடிவிலான வரைபடம் மூலமும் இவ்வகை வினா கேட்டு விடை பெறும் நிகழ்வானது நடத்தப்படும். Radionics எனப்படும் கதிர்வீச்சு மூலமான நோய்களை குணப்படுத்தும் மருத்துவ முறையினில் ஊசல் முறையிலான கனிதேடல் மூலம் நோய்களை கண்டறிதல் நிகழ்த்தப்படுகிறது.  
நன்கு அறியப்பட்ட கனிதேடல் வல்லுநர்களின் அடங்கும்.
# மேற்றோல் (தாவரவியல்)

தாவர, விலங்கு உடற்பாகங்களை மூடியிருக்கும் மேலடுக்குகளான ஓரடுக்கு திசுக்களே மேற்தோல் (அ) **புறத்தோல்** எனப்படும். தாவரங்களின் பாதுகாப்பிற்காக தாவரப்பகுதி முழுவதையும் மூடி பாதுகாப்பதால் புறத்தோல் எனப்படுகிறது . இது
தாவரத்தின் வெளிச்சூழலிலிருந்து தாவர உட்பாகங்களைப் பாதுகாக்கிறது. இது இலை, தண்டுப்பகுதிகளில் நீர், வாயுப் பரிமாற்றத்தை கட்டுப்படுத்துவதோடு, வேர்ப்பாகங்களில் நீர் மற்றும் கனியுப்புக்களை உட்கடத்தும் செயற்பாட்டையும் மேற்கொள்கிறது.  
தாவர உடலில் அவற்றின் இருப்பிடத்தைப் பொருத்து இல்லாமல், ஒரே விதமான பணியை மேற்கொள்கின்ற பல உயிரணுத் தொகுப்பான இழையங்கள் (திசுக்கள்) சேர்ந்த தொகுதி, இழையத் தொகுதி (tissue system) அல்லது திசுத்தொகுப்பு எனப்படும். இவை புறத்தோலின் அரணாகும்.
# மேற்றோல் (தாவரவியல்)

## புறத்தோல் இழையத்தொகுப்பு

தாவரங்களின் வெளியுறையாக, புறத்தோல் இழையத் தொகுப்பு காணப்படுகிறது. புறத்தோல் இழையத்தொகுப்பானது, புறத்தோல், புறத்தோல் துளைகளையும், புறத்தோல் தூவிகளையும் தன்னுள்ளே கொண்டுள்ளது. புறத்தோல் பொதுவாக, உயிரணு இடைவெளிகள் இன்றி, நெருக்கமாக அமைந்த ஓரடுக்கு புடைக்கல விழையம் (அ) பாரன்கைமா உயிரணுக்களால் ஆனது. ஆனால் புறத்தோலில் இடையிடையே துளைகள் காணப்படுகின்றன. இலைகளில் காணப்படுகின்ற இலைத்துளைகளைச் சூழ்ந்து, இரண்டு சிறப்பான உயிரணுக்கள் காணப்படுகின்றன. அவை காப்பு உயிரணுக்கள் எனப்படும்.  
சாக்ஸ் (Sachs) என்பவர் 1875 ஆம் ஆண்டு தாவரங்களில் உள்ள இழையங்களை, மூன்று வகைகளாகப் பிரித்துள்ளார்.
- புறவணியிழையம் தொகுதி (எபிடெர்மல் திசுத் தொகுப்பு),
- கலன் இழையம் (அ) வாஸ்குலார் திசுத் தொகுப்பு,
- அடி இழையத் தொகுப்பு, என்பனவாகும்.
# மேற்றோல் (தாவரவியல்)

## அமைப்பு

புறத்தோலில் காப்பு உயிரணுக்களில் மட்டுமே, பசுங்கணிகங்கள் காணப்படுகின்றன. மற்ற புறத்தோல்உயிரணுக்கள் பசுங்கணிகங்களைக் கொண்டிருப்பதில்லை. புறத்தோல் உயிரணுக்களின், வெளிப்புற உயிரணுச்சுவரின் மீது கியூட்டிக்கிள்(cuticle) என்ற அடுக்கு காணப்படுகிறது. புறத்தோலில் காணப்படுகின்ற, இரண்டு காப்புஉயிரணுக்களால் சூழப்பட்ட, மிகச்சிறிய துளைகள் புறத்தோல் துளைகள் அல்லது இலைத்துளைகள் எனப்படும். கரும்பு போன்ற சில தாவரங்களில் காப்பு உயிரணுகளைச் சூழ்ந்து சில சிறப்பான உயிரணுக்கள் காணப்படுகின்றன. இவை மற்ற புறத்தோல் உயிரணுக்களிலிருந்து வேறுபட்டவை ஆகும். இவை துணைக்கருவிச் உயிரணுக்கள் (Accessory cells) என அழைக்கப் படுகின்றன.  
டிரைக்கோம்கள்(Trichomes), வேர்தூவிகள் ஆகியவை புறத்தோல் தூவிகள் ஆகும். புறத்தோலிலிருந்து தோன்றும் ஒரு உயிரணுவால் ஆன அல்லது பல உயிரணுக்களாலான வளரிகள் 'டிரைக்கோம்கள்' எனப்படும். 'டிரைக்கோம்கள்' கிளைத்தோ அல்லது கிளைக்காமலோ காணப்படுகின்றன. வேரின் புறத்தோலில் (Rhizodermis) இருவகையான புறத்தோல் உயிரணுக்கள் உள்ளன. அவை நீண்ட உயிரணுக்கள் என்றும், குட்டை உயிரணுக்கள் என்றும் அழைக்கப்படுகின்றன. குட்டைஉயிரணுக்கள் 'டிரைக்கோபிளாசுட்டு'கள்(Trichoblast) எனப்படும். இவைகளிலிருந்து தான், வேர் தூவிகள் உருவாகின்றன.  
தண்டின் குறுக்குவெட்டு முகம்:  
1. மையவிழையம்,  
2. மூலக்காழ்,  
3. காழ் I,  
4. உரியம் I,  
5. வல்லுருக்கலவிழையம் (தாவரத்தோல் நார்),  
6. மேற்பட்டை,  
7. மேற்றோல்]]  
பொதுவாக ஒரு அடுக்கினால் ஆன செல்களைக் கொண்டு தாவரத்தின் அனைத்துப் பகுதிகளையும் மூடிக் காணப்படுகிறது. சில தாவரங்கள் இரண்டு அல்லது பல அடுக்கு செல்களால் ஆக்கப்பட்டிருக்கும். சான்றாக, இந்திய ரப்பா் தாவரங்களிலும், அரச மரத்திலும், அரளி தாவரத்திலும் அமைந்துள்ள புறத்தோல் இரண்டு முதல் பல அடுக்குகளைக் கொண்டுள்ளது.  
ஆக்கத்திசுக்கள் உள்ள பகுதிகளில் புறத்தோல் செல்களை பிரித்தறிய முடியாது, மேலும் முதிர்ந்த தாவர வோ் மற்றும் தண்டுப் பகுதிகளில் இவை இரண்டாம் நிலை வளர்ச்சியின் காரணமாக அழிக்கப்பட்டுவிடுகின்றன. முதிர்ந்த தாவரங்களில் புறத்தோல் உயிரணுக்களுக்கு மாற்றாக சுற்றுப்பட்டை உயிரணுக்கள் (பெரிடெர்ம்) வளா்ச்சியடைகின்றன.  
புறத்தோல் செல்கள் ஒழுங்கற்ற வடிவத்தினை பெற்றிருக்கின்றன, பொதுவாக வடிவத்திலும், அளவிலும் தாவரங்களைப் பொருத்து மாற்றங்களைக் கொண்டுள்ளன. புறத்தோல் செல்கள் ஒன்றுக்கொன்று நெருக்கமாகவும், செல் இடைவெளியற்றும் அமைந்துள்ளன. செல்லின் மையப்பகுதியில் ஒரு பெரிய காற்றுக் குழியும், நீா்த்த செல் சாறும் காணப்படுகிறது. இச்செல்களில் வெளிர்கணிகம், ஆந்தோசயனின், குரோமோபிளாஸ்ட் போன்ற நிறமிகள் காணப்படுகிறது. ஆனால் தாவர செல்கள் அனைத்திலும் உள்ள பசுங்கணிகம் இவற்றில் இல்லை.  
இலைத்துளைகளில் மட்டும் பசுங்கணிகம் காணப்படுகிறது. சில நீா் வாழ்த்தாவரங்கள் (ஹைட்ரில்லா) மற்றும் நிழல் விரும்பி தாவரங்களில் புறத்தோல் செல்களில் பசுங்கனிகம் காணப்படுகிறது. சில சமயங்களில் புறத்தோல் செல்களில் பசைப் பொருள், டானின், கால்சியம் கார்பனேட் படியங்கள் காணப்படுகின்றன.  
புறத்தோல் செல்கள் ஒழுங்கற்றத் தடிமன் கொண்டவை. தடிப்பான பகுதிகளில் சூபரின் மற்றும் கியுட்டின் பொருட்கள் படிந்து தடிப்பு தன்மையை தருகின்றன. இவை தாவரத்தை காயம் மற்றும் வெப்ப்த்தினால் ஏற்படும் பாதிப்புகளிலிருந்து பாதுகாப்பு அளிக்கிறது. வோ்களில் புறத்தோல் வோ்த்தோல் என அழைக்கப்படுகிறது. இச்செல்கள் வெளிப்புறமாக குழல் போன்ற நீட்சியைத் தோற்றுவிக்கின்றன. இவை வோ்த்தூவி என்றழைக்கப்படுகிறது. இவை ஓர் உயிரணுவால் ஆனவை, மண்ணிலிருந்து நீரையும், தாது பொருட்களையும் உறிஞ்சப் பயன்படுகிறது.
# மேற்றோல் (தாவரவியல்)

## பணிகள்

தாவரத்தின் அனைத்து பாகங்கைளயும் தண்டு, இலை, வோ், கனி, விதை ஆகியவற்றை மூடி பாதுகாக்கின்றது. பாதுகாப்பதே இதன் முக்கிய பணியாக இருந்தாலும் சில வேளைகளில் நீா் சேமிப்பு, பசை பொருள் சுரத்தல், ஒளிச்சோ்ககை போன்ற பணிகளையும் செய்கிறது. தாவரத்தின் நுனிஆக்கத்திசு புறத்தோல் செல்களை தோற்றிவிப்பதாகக் கருதப்படுகிறது.
- தாவரத்தின் மென்மையான உட்பகுதியை காயம் ஏற்படாதவாறு மூடி பாதுகாக்கும் உயிரணு அடுக்காக அமைந்துள்ளது.
- தாவரத்திலிருந்து அதிகபடியான நீா் வெளியேற்றுவதைக் தடுக்கிறது. இதற்காக கியட்டிகள், மெழுகுபுச்சு, துவிகள் போன்ற தகவமைப்புகளைக் கொண்டுள்ளது.
- ஒளிச்சோ்க்கை மற்றும் சுரப்பு பணிகளிலிலும் பங்கேற்கிறது.
- தண்டுத் தொகுப்பில் உள்ள புறத்தோல் கூட்டுஉயிரணுத் தொகுப்பில், கியூட்டிக்கிள் (cuticle) இருப்பதனால் அதிகப்படியான நீரிழப்பு தடை செய்யப்படுகிறது.
- புறத்தோலானது உட்புற கூட்டுஉயிரணுத் தொகுப்பிளைப் பாதுகாக்கிறது.
- புறத்தோல் துளைகள் நீராவிப்போக்கினையும், வளிப்பரிமாற்றத்தினையும் திறம்பட செய்ய ஈடுபடுகின்றன.
- விதைகள் பரவுதலிலும், கனிப்பரவுதலிலும் மேற்கூறப்பட்ட 'டிரைக்கோம்கள்' உதவிபுரிகின்றன.
- வேர்தூவிகள் மண்ணிலிருந்து நீரையும், கனிம உப்புக்களையும் உறிஞ்சுகின்றன.
# வேலை நிலையக் கணினி

**பணிநிலையம்**, தொழில்நுட்ப அல்லது அறிவியல் பயன்பாடுகளுக்கு வடிவமைக்கப்பட்ட சிறப்புக் கணினி ஆகும். ஒரு நபர் பயன்படுத்துவதற்காக உருவாக்கப்பட்ட இக்கணினி, மற்றும் செயலிழந்த நிறுவனங்களால் வழங்கப்படும் வன்பொருள் குழுவை குறிக்கிறது. அப்போலோ கம்ப்யூட்டர், டி.இ.சி, ஹெச்பி, நெக்ஸ்ட், ஐபிஎம் ஆகியவை 1990 களின் பிற்பகுதியில் முப்பரிமான வரைகலை தொழில்நுட்பப்புரட்சிக்கான கதவைத் திறந்தன.
# மோனயர் விளக்கப்படம்

பெர்டினாண்ட் மோனயர்என்பவரால் உருவாக்கப்பட்ட இந்த விளக்கப்படம் கண் சிகிச்சைக்கு வருபவர்களின்காட்சி கூர்மையைசோதிக்கப் பயன்படுத்தப்படுகிறது."Ferdinand Monoyer" எனும் தன் பெயரினை இந்த வரைபடத்தினில் இவர் இணைத்துள்ளார்.  
இந்த வரைபடத்தினில் கீழிருந்து முதல் வரியை தவித்தது மீதமுள்ள வரிகளில் முதல் எழுத்தை கீழிருந்து மேலாக படிக்கும் போது அவரின் முழு பெயரான "Ferdinand Monoyer" என்பதில் Monoyer என்பதை வலது ஓரங்களின் கீழிருந்து மேலாகவும், Ferdinand என்பதை இடது ஓரங்களின் கீழிருந்து மேலாகவும் காணலாம்
# ஜெ. இல. ஈசுவரப்பன்

**ஜெ. இல. ஈசுவரப்பன்** (*J. L. Eswarappan*) ஓர் இந்திய அரசியல்வாதியும் தமிழக சட்டமன்றத்தின் ஆற்காடு சட்டமன்றத் தொகுதியின் தற்போதைய உறுப்பினரும் ஆவார். 2016 மற்றும் 2021 ஆண்டில் நடந்த தமிழ்நாடு சட்டமன்றத் தேர்தலில் ஆற்காடு தொகுதியில் திராவிட முன்னேற்றக் கழகம் சார்பில் போட்டியிட்டு வெற்றி பெற்றார். 2006 முதல் 2011 வரை ஆற்காடு நகா்மன்றத் தலைவராகவும் இருந்துள்ளார்.
# ஜெ. இல. ஈசுவரப்பன்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 2016 | ஆற்காடு | திமுக | 84,182 | 41.80% |
| 2021 | ஆற்காடு | திமுக | 103,885 | 49.52% |
# ஆர். சீனிவாசன்

**ஆர். சீனிவாசன்** (R. Srinivasan) ஓர் இந்திய அரசியல்வாதியும் தமிழக சட்டமன்றத்தின் ஆற்காடு சட்டமன்றத் தொகுதியின் தற்போதைய உறுப்பினரும் ஆவார். 2011 ஆவது ஆண்டில் நடந்த தமிழ்நாடு சட்டமன்றத் தேர்தலில் ஆற்காடு தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.
# ஆர். சீனிவாசன்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 2011 | ஆற்காடு | அஇஅதிமுக | } |
# கே. எல். இளவழகன்

**கே. எல். இளவழகன்** (K. L. Elavazhagan) ஓர் இந்திய அரசியல்வாதியும் தமிழக சட்டமன்றத்தின் ஆற்காடு சட்டமன்றத் தொகுதியின் தற்போதைய உறுப்பினரும் ஆவார். 2006 ஆவது ஆண்டில் நடந்த தமிழ்நாடு சட்டமன்றத் தேர்தலில் ஆற்காடு தொகுதியில் பாட்டாளி மக்கள் கட்சியின் சார்பில் போட்டியிட்டு வெற்றி பெற்றார்.
# கே. எல். இளவழகன்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 2006 | ஆற்காடு | பாட்டாளி மக்கள் கட்சி | } |
# எட்டு இராணி புதிர்

**எட்டு இராணி புதிர்** (*Eight queens puzzle*) என்பது 8×8 வரிசை கொண்ட சதுரங்கப்பலகையில் 8 சதுரங்க இராணிகளை, எந்தவிரு இராணிகளும் ஒன்றையொன்று தாக்காத வண்ணம் எவ்வாறு நிரப்ப முடியும் என்ற புதிராகும். இப்புதிருக்கான தீர்வில் எந்த இரண்டு ராணிகளும் ஒரே நிரையிலோ அல்லது ஓரே மூலைவிட்டத்திலோ அமையாது. 'n' ராணி புதிருக்கான எடுத்துக்காட்டாக 8 ராணி புதிரானது அமைந்துள்ளது. இத்தகைய 'n' ராணி புதிர்களுக்கு n=2, n= 3 தவிர அனைத்து 'n' - இயல் எண் வரிசைக்கும் தீர்வு உண்டு.
# எட்டு இராணி புதிர்

## வரலாறு

மேக்ஸ் பெசல் என்ற சதுரங்கவியலாளர் 1848-ல் எட்டு ராணி புதிரை வெளியிட்டார். பிரான்ஸ் நாயுக் என்பவர் 1850-ல் இப்புதிருக்கான தீர்வினை வெளியிட்டார். மேலும் இவர் 'n'- ராணி புதிருக்கானத் தீர்வினையும் வெளியிட்டார்.  
இதனைத் தொடர்ந்து கார்ல் ஃப்ரெடெரிக் காஸ் உள்ளிட்ட பல கணிதவியலாளர்கள் இப்புதிருக்கானத் தீர்வைக் காண முனைந்தனர். 1878-ல் ச.குன்தர் என்பவர் அணிக்கோவைகளைப் பயன்படுத்தி இப்புதிருக்கான தீர்வினைக் காணும் முறையினை முன்மொழிந்தார்.
# பி. நீலகண்டன் (அரசியல்வாதி)

**பி. நீலகண்டன்** (P. Neelakandan) ஓர் இந்திய அரசியல்வாதியும் தமிழக சட்டமன்றத்தின் ஆற்காடு சட்டமன்றத் தொகுதியின் தற்போதைய உறுப்பினரும் ஆவார். 2001 ஆவது ஆண்டில் நடந்த தமிழ்நாடு சட்டமன்றத் தேர்தலில் ஆற்காடு தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.
# பி. நீலகண்டன் (அரசியல்வாதி)

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 2001 | ஆற்காடு | அஇஅதிமுக | 55.39 | } |
# பி. என். சுப்பிரமணி

**பொ. நா. சுப்பிரமணி** (*P. N. Subramani*) ஓர் இந்திய அரசியல்வாதியும் தமிழக சட்டமன்றத்தின் ஆற்காடு சட்டமன்றத் தொகுதியின் முன்னாள் உறுப்பினரும் ஆவார். 1996 ஆவது ஆண்டில் நடந்த தமிழ்நாடு சட்டமன்றத் தேர்தலில் ஆற்காடு தொகுதியில் திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.
# பி. என். சுப்பிரமணி

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | விழுக்காடு |  |  |
| --- | --- | --- | --- | --- | --- |
| 1996 | ஆற்காடு | திமுக | 62,974 | 55.74 | } |
# சான்சிலேடு மனிதன்

**சான்சிலேடு மனிதன்** பழங்காலத்தில் வாழ்ந்த மனித வகையினன். இவ்வகையினர் வாழ்ந்த காலம் ஏறக்குறைய 17000 ஆண்டுகளுக்கு முற்பட்டது எனக் கருதப்படுகிறது. இவ்வகை மனிதர்களின் புதை படிவங்கள் பிரான்சு நாட்டில் சான்சிலேடு (chanceladu) என்னுமிடத்தில் கி.பி.1888 இல் கண்டெடுக்கப்பட்டன. அதனாலேயே இம்மனித வகையினர் “சான்சிலேடு மனிதன்” ( chanceladu man ) எனக் கூறப்பட்டனர். இந்த புதைப்படிவ எலும்புக்கூடுகளை ஆராய்ச்சி செய்த டாக்டர் தெசுதூத்து (Testut ) இவர்களின் புதைப் படிமங்களை கண்டெடுத்த போது அவை புதிய இன மனிதர்களின் எனக் எலும்புக்கூடுகள்குறிப்பிட்டனர் . இந்த புதைப்படிமங்கள் பெரிகு (perigueux) அருங்காட்சியகத்தில் உள்ளன.
சான்சிலேடு பகுதியில் கண்டெடுக்கப்பட்ட எலும்புக் கூடுகளின் இடக்கை தலையின்கீழ் வைக்கப்பட்டிருந்தது. வலக்கை, கீழ் தாடைகளின் கீழ் வைக்கப்படிருந்தது. கால்கள் மடக்கப்பட்டு, முட்டிகள் கீழ் தாடையைத் தொட்டுக்கொண்டிருந்தன. அவை தாழியில் அடைக்கப்பட்ட பெருவிய உருவங்களை (Peruvian mummies) ஒத்திருந்தன. சன்சிலேடு மனிதர்கள் இறந்தவர்களை விலங்குகளின் தோலினாலான பையில் மேற்குறிப்பிட்ட நிலையில் வைத்து புதைத்திருக்கலாம் என [தெசுதுத்து] கருதுகிறார்.
சந்சிலேட்டில் கண்டெடுக்கப்பட்ட எலும்புகூடு ஏறக்குறைய 55 முதல் 65 வயதுக்குள் உள்ள மனிதனுடையது என்று தெரிகிறது.அம்மனிதனுடைய உயரம் ஏறக்குறைய 4 அடி 11 அங்குலம் என்று டாக்டர் தெசுதூது மதிப்பிட்டார். பிறகு அது தவறென்று கருதிச் சன்சிலேடு மனிதன் 5 அடி 1 அங்குலம் இருக்கலாமென மதிப்பிடப்பட்டது.
# சான்சிலேடு மனிதன்

## கண்டுபிடிப்பு

1888 இல் டோர்டோக்னில் உள்ள ரேமண்டன் சான்சலேட் குகையில் சான்சிலேடு மணிதனின் ஓர் எலும்புக்கூடு கண்டுபிடிக்கப்பட்டது. மாக்டலேனியக் கருவிகளைக் கொண்ட மூன்று அடுக்குகளுக்குக் கீழே, பாறையின் அடிவாரத்தில் அந்த எலும்புக்கூடு இருந்தது. அந்த எலும்புக்கூடு வயது முதிர்ந்த மனிதருடையது, இறக்கும் போது 55 முதல் 65 வயது வரை இருக்கலாம் என மதிப்பிடப்பட்டுள்ளது. அந்த நபர் வேண்டுமென்றே புதைக்கப்பட்டு, காவி நிறக் களிமண்ணால் பூசப்பட்டிருந்தது. முழங்கால்கள் கன்னம் வரை வளைந்த நிலையில் எலும்புக்கூடு வளைந்த நிலையில் காணப்பட்டது. கல்லறையில் 17,000 முதல் 12,000 ஆண்டுகளுக்கு முன்பிருந்த மாக்டலேனியன் கருவிகளும் இருந்தன.
# சான்சிலேடு மனிதன்

## உருவ அமைப்பு

சன்சிலேடு மனிதன் ஒப்பீட்டளவில் சிறிய தோற்றத்துடன் காணப்பட்டது (1.55 மீ (5.1 அடி)). ஆனால் இது நவீன ஐரோப்பிய சராசரியை விட சற்றே பெரியது, நீளமானது மற்றும் உயரமானது, மேலும் பாரிட்டல் எலும்புகளுக்கு இடையில் உள்ள தையலில் தெளிவான சாகிட்டல் கீல் உள்ளது. முகம் பெரியதாகவும், அகலமாகவும் உயரமாகவும் இருந்தது, உயரமான சுற்றுப்பாதைகள் மிகவும் நெருக்கமாகவும், ஓரளவு செவ்வக வடிவமாகவும் இருந்தது. கன்ன எலும்புகளும் அதே நேரத்தில் மிகவும் முக்கியமானதாகவும், உயரமாகவும், அகலமாகவும் இருந்தன. நாசி திறப்பு உயரமாக ஆனால் குறுகியதாக இருந்தது. கன்னம் நன்கு வளர்ச்சியடைந்து, மூட்டு எலும்புகள் வலுவாக இருந்தன. அசல் எலும்புக்கூடு இன்றும் பெரிகுயிக்ஸ் அருங்காட்சியகத்தில் (perigueux) பாதுகாக்கப்படுகிறது. 20 ஆம் நூற்றாண்டின் முற்பகுதியில் இன மானுடவியலில், சான்சலேட் பரம்பரையானது மங்கோலாய்டு இனத்தின் பரம்பரை பரம்பரையைச் சேர்ந்ததாக உறுதிசெய்யப்பட்டது.
# விக்கிப்பீடியா:தமிழ் விக்கிப்பீடியா நிருவாகிகள்

{
"description": "",
"targets": [
{
"title": "பயனர் பேச்சு:AntanO"
},
{
"title": "பயனர் பேச்சு:Arafath.riyath"
},
{
"title": "பயனர் பேச்சு:Aswn"
},
{
"title": "பயனர் பேச்சு:Drsrisenthil"
},
{
"title": "பயனர் பேச்சு:Info-farmer"
},
{
"title": "பயனர் பேச்சு:Jagadeeswarann99"
},
{
"title": "பயனர் பேச்சு:Jayarathina"
},
{
"title": "பயனர் பேச்சு:Kalaiarasy"
},
{
"title": "பயனர் பேச்சு:Kanags"
},
{
"title": "பயனர் பேச்சு:Karthickbala"
},
{
"title": "பயனர் பேச்சு:Krishnaprasaths"
},
{
"title": "பயனர் பேச்சு:Kurumban"
},
{
"title": "பயனர் பேச்சு:Logicwiki"
},
{
"title": "பயனர் பேச்சு:Mayooranathan"
},
{
"title": "பயனர் பேச்சு:Mdmahir"
},
{
"title": "பயனர் பேச்சு:Nan"
},
{
"title": "பயனர் பேச்சு:Natkeeran"
},
{
"title": "பயனர் பேச்சு:Parvathisri"
},
{
"title": "பயனர் பேச்சு:Ravidreams"
},
{
"title": "பயனர் பேச்சு:Rsmn"
},
{
"title": "பயனர் பேச்சு:Selvasivagurunathan m"
},
{
"title": "பயனர் பேச்சு:Shanmugamp7"
},
{
"title": "பயனர் பேச்சு:Sivakumar"
},
{
"title": "பயனர் பேச்சு:Sodabottle"
},
{
"title": "பயனர் பேச்சு:Sundar"
},
{
"title": "பயனர் பேச்சு:Surya Prakash.S.A."
},
{
"title": "பயனர் பேச்சு:Theni.M.Subramani"
},
{
"title": "பயனர் பேச்சு:Vatsan34"
},
{
"title": "பயனர் பேச்சு:உமாபதி"
},
{
"title": "பயனர் பேச்சு:கோபி"
},
{
"title": "பயனர் பேச்சு:சஞ்சீவி சிவகுமார்"
},
{
"title": "பயனர் பேச்சு:செல்வா"
},
{
"title": "பயனர் பேச்சு:ஜெ.மயூரேசன்"
},
{
"title": "பயனர் பேச்சு:தமிழ்க்குரிசில்"
},
{
"title": "பயனர் பேச்சு:தென்காசி சுப்பிரமணியன்"
},
{
"title": "பயனர் பேச்சு:பரிதிமதி"
},
{
"title": "பயனர் பேச்சு:மதனாஹரன்"
}
]
}
# பன்றி மீன்

**பன்றி மீன்** (*boar fish*) என்பது *கேப்ரோசு ஆபெர்* எனப்படும் கேப்ரோயிடே (Caproidae) குடும்பத்தைச் சார்ந்த ஓர் சிற்றினமாகும். கேப்ரோயிடே குடும்பத்தைச் சார்ந்த இரண்டு பேரினங்களுள் ஒன்றான கேப்ரோசு பேரினத்தின் ஒற்றைச் சிற்றினம் இதுவாகும்.